
Isulong ang armadong paghimakas 
agud paslawon ang pasistang 
paghari ni Duterte! 


Angkonon ang mga 
dalagku nga kadalag-an 
sa bag-ong dekada sang 

rebolusyon Pilipino! 


Mensahe sang Komiteng Rehiyunal sang 
Partido sa Isla sang Negros sa okasyon 
sang ika-51 nga anibersaryo sang 
New Peoples Army 
Marso 29, 2020 


a okasyon sang pagsaulog sang ika- 

51 nga anibersaryo sang New People's 

Army (NPA), ang Komiteng Rehiyunal 

sang Communist Party of the Philippi- 
nes (CPP) sa Isla sang Negros nagasaludo sa 
tanan nga mga Pulang kumander kag Pulang 
hangaway sa idalum sang Apolinario Gat- 
maitan Command sang Regional Operational 
Command sang NPA - Negros nga maisog nga 
nagpadayon sa pagpatuman sang rebolusyo- 
naryong hilikuton sa armadong rebolusyon, 
pagtib-ong sa kaayuhan sang pumuluyo kag 
pagpangapin sa ila batok sa pagpang-abuso 
kag paglapas sang ila tawhanon nga kinama- 
tarung, kag pagsulong sang pungsudnon de- 
mokratiko nga rebolusyon paagi sa pangma- 
lawigon nga inaway banwa. 

Pulang saludo sa tanan nga baganihan sa 
rebolusyon nga naghalad sang ila bilidhon 
nga kabuhi para mapalig-on ang hangaway 
sang pumuluyo. Indi malipatan sang masa 
kag pumuluyo ang isganan nga paghimakas 
kag kabuhi nila Apolinario Gatmaitan, Leonar- 
do Panaligan, Roselyn Pelle, Armando Suma- 
yang Jr, Rachelle Mae Palang kag madamu 

pa nga mga martir kag ba- 
ganihan halin sa hanay sang 
mga mamumugon, mangu- 
nguma, kababaihan, kabata- 
an-estudyante, imol nga ta- 
ga-syudad, taong simbahan, 
propesyunal kag intelektwal 
sa syudad. Sila nagserbisyo sa 
pumuluyo kag rebolusyon nga 
wala naga-ulikid sa kaugali- 
ngon paagi sa pinakamataas 
nga porma sang paghimakas. 
Ang ila paghalad sang kabu- 
hi naghatag sang inspirasyon 
kag dugang nga kaisog agud 
sa pagpadayon sang wala ni- 
la matapos nga rebolusyon. 
Ginakilala man ang kontri- 
busyon sang mga kaupod 
nga nagapang-idaron sang 
60 anyos pataas nga pada- 
yon nagaserbisyo sa rebo- 
lusyon sa lain-lain nga por- 
ma kag pamaagi. Napagkit 
na ang ila mga pangalan sa 
dungganon nga kasaysayan 
sang paghimakas sang rebo- 
lusyon Pilipino. Determinado 
sila nga isulong ang arma- 
dong paghimakas kag huwa- 
ran sa kaisog kag katampad 
sa pag-alagad sa pumuluyo. 
Sila ang aton nangin inspi- 
rasyon para abagahon ang 
mas pa nga mabug-at nga 
katungdanan sa pagtungod 
sang armadong rebolusyon. 
Sa tunga sang grabe nga 
gutom kag kapigaduhon kag 
sa pag-atubang sang Corona 
Virus Disease 2019 (COVID-19) 
nga pandemic, ginakilala 
sang Partido sa Rehiyon ang 
pagpaninguha sang mga yu- 
nit sang NPA sa isla nga ma- 
buligan ang masang Neg- 
rosanon sa kaumhan kag 
kabukiran sa ululupod nila nga 
pagbato sang katalagman 
sa ikaayong lawas kag kabu- 
hi. Sa subong ululupod man 
ang rebolusyonaryong orga- 
nisasyon kag Pulang hanga- 
way sa paglunsad sang mga 
paghimakas kag kampanya 
kontra sa dislokasyon sa pa- 
langabuhian kag mga pag- 
lapas sa kinamatarung nga 
tanan ginbunga sang grabe 
nga kurapsyon, kapalpakan 

kag militarista nga pamaagi 
sa pagsabat sa COVID-19. 

Madinalag-on nga ginsau- 
log sang Partido, mga Pulang 
kumander kag  hangaway, 
bug-os nga rebolusyonar- 
yong pwersa kag malapad 
nga masa sa nagligad nga 
tuig paagi sa lain-lain nga 
porma sa selebrasyon ang 
bulawanon nga anibersaryo 
sang pagkatukod sang NPA. 
Ang komemorasyon sa pag- 
kapundar sang NPA sadtong 
Marso 29, 1969 nagaka-igo 
para saulugon ang kabaga- 
nihan kag militante nga pag- 
bato sang sahing pigos kag 
ginahimuslan batuk sa naga- 
lala nga pag-imposar sang 
neo-liberal nga mga polisiya 
kag brutal nga kontra-rebolu- 
syonaryo nga gyera sang pa- 
sista, tiraniko kag tuta nga re- 
himen Duterte. 

Singkwenta'y uno na ka tuig 
nga paghimakas, naghalin 
ang NPA sa gamay kag mahu- 
yang. Sa subong, makabig ini 
nga mas daku kag mabaskog 
sa iya pag-atubang kag pag- 
sulong sa isa ka masingki nga 
inaway kontra sa 14 ka tuig nga 
pasistang diktadurya ni Mar- 
cos kag sa nagsunod nga pito 
ka rehimen nga nagpakuno- 
kuno nga demokratiko apang 
sa matuod nagahimulos kag 
nagapamigos sa pumuluyo 
kag nagasunod sa disenyo 
sang US nga mga kampanya 
sang 8 kontrarebolusyonaryo 
nga pagpanghalit kag pag- 
paniplang batuk sa pumuluyo 
kag mga rebolusyonaryo nga 
pwersa kaangay sang rehi- 
men US-Duterte. Singkwenta'y 
uno man ka tuig ang pagpa- 
ninguha sang kaaway agud 
wasakon ang aton natukod 
nga rebolusyonaryong kusog 
apang ini tanan napaslawan 
kag sa baylo nag-uswag kag 
naglig-on ang rebolusyonar- 
yong kahublagan sa bilog nga 
pungsod kag partikular sa isla 
sang Negros. Sa subong may 
ara masobra 110 ka larangan 
gerilya ang NPA nga nagasa- 
kop sa 73 ka probinsya sulod 

sa 17 ka rehiyon sa Pilipinas lu- 
was sa national capital region. 
Ang NPA bilang armadong 
hubon nagpabilin nga ara sa 
unahan sa paglunsar sang ar- 
madong paghimakas apang 
indi lang ini lunsay nga pwer- 
sang pang-away kundi na- 
gapatuman ini sang politikal, 
produktibo, pangkultura kag 
iban pa nga katungdanan 
idalum sang absoluto nga 
pagpamuno sang CPP. Tu- 
hay sang Armed Forces of the 
Philippines (AFP) kag Philippi- 
ne National Police np) nga 
nagaserbi sa dalagku nga 
komprador kag agalon may- 
duta agud ipabilin ang ma- 
la-kolonyal kag mala-pyudal 
nga sistema sang pungsod, 
nagpadayon ang NPA sa pa- 
tay-buhi nga  paghimakas 
agud alagaran ang pumuluyo 
kag pangapinan sila paagi sa 
pagpaslaw sa madinuguon 
nga kampanya militar sang 
US-Duterte nga rehimen. 
Nangin mas brutal ang mga 
iskema ni Duterte kag sa iya 
hubon para ipatuman ang 
iya poder diri sa Negros ha- 


= MARSO 2020 


Nagapasalamat ang istap 
sang Ang Paghimakas sa mga 
kontribusyon agud mangin 
madinalag-on ang ini nga 
isyu. Sa pagpauswag sang 
aton Ang Paghimakas, 
ginapangabay sa tanan 
nga bumalasa sini nga 
padayon nga mag-amot 
sang mga balita, piktyur, 
istorya kag iban pa nga 
sinulat. Nagapangayo 
man kami sang inyo mga 
suhestyon kag komentaryo 
paano pa gid ini pauswagon. 


Q angpaghimakas@yahoo.com 


f facebook.com/ang.paghimakas 


(W) angpaghimakas.wordpress.com 

lin sa makasiligni nga Sagay 
9 massacre sadtong Oktub- 
re 2018. Ginpatuman ang Me- 
morandum Order (MO) 32 sa 
bilog Isla upod sa Bikol kag 
Samar nga nagmando sa 
pagdugang sang tropa sang 
AFP/PNP nga amu ang nagtu- 
ga sang grabe nga kagamo 
kag kakugmat sa pumulu- 
yong Negrosanon. Ang Oplan 
Sauron 1 kag 2 sa Negros Ori- 
ental kag ang masunod nga 
Sauron-type nga mga ope- 
rasyon sa bilog Isla nagresul- 
ta sang lapnagon nga pag- 
pamatay, mga pag-abuso 


sang mga pulis kag militar, 
kag iban pa nga porma sang 
pagpang-abuso sa tawha- 
non nga kinamatarung. Sa 89 
nga biktima sang extrajudicial 
killings (EJK) sa isla sa idalum 
sang 


rehimen Duterte, indi 

magnubo sa 70 ang biktima 
nga mga mangunguma, 55 
ka EJK ang hayagan nga gin- 
ako sang pwersa sang reak- 
syunaryo nga estado, kag 45 
ang natabu matapos gindek- 
lara ang MO 32. Gatosan nga 
Negrosanon ang nangin bik- 
tima sa iligal nga pag-aresto 
sa diin 106 ang nagpabilin nga 
bilanggong politikal sa sub- 
ong. Talalupangdon ang pag- 
damu sa isip sang bilanggong 
politikal bangud lima lang ini 
antes magpungko si Duterte 
sadtong 2016. 

Ang pagtukod sang Na- 
tional Task Force to End Lo- 
cal Communist Armed Con- 
flict (NTF-ELCAC) paagi sang 
Executive Order (EO) 70 kag 
ang “kontra-insurhensya” nga 
kampanya sang AFP/PNP nga 
subong ginatawag nga Joint 

Campaign Plan Kapanatagan 
nagtuga sang halit sa pumu- 
luyo. Hayagan nga ginada- 
lasa ang “civilian supremacy 
over military authority” sang 
local government units kag 
sa mga ahensya sang gob- 
yerno. Gina-ipit ang mga ma- 
ki-pumuluyo kag bisan ang 
mga gabanggi sa interes ni 
Duterte kag sa AFP/PNP nga 
mga opisyales sa lokal nga 
gobyerno agud mangin idu-i- 
do nga tagasunod sa ila nga 
kagustohan. Ginasabwag ang 
kakugmat sa lain-lain nga 
institusyon kag sektor sa kati- 
lingban paagi sa red-tagging, 
pagpamahog nga patyon kag 
dakpon, kag pagguba sa pa- 
langabuhian. Ginaguba ang 
kooperatiba sang mangu- 
nguma paagi sa pagtanyag 
sang mga peke nga proyekto 
agud mapatalang sa paghi- 
makas para sa duta kag di- 
sente nga palangabuhian. 
Daku nga kwarta ang naku- 
ha sang AFP/PNP sa Enhanced 
Comprehensive Local Integ- 
ration Program (E-CLIP) nga 
nangin alagyan agud maka- 
pangurakot sa kwarta sang 
pumuluyo paagi sa mga peke 
nga pagpasurender sang lini- 
bo ka pumuluyo. 

Ang bantugon diri amo ang 
peke nga pagpasurender sa 
syudad sang Escalante nga 
naglab-ot sa 2,510 nga kuno 
mga katapu sang NPA, yunit 
milisya kag mga nagasuporta 
sa rebolusyonaryong kahub- 
lagan. Ang tagsa ka mapasu- 
render may ara nga livelihood 
assistance nga P50,000 kag 
P15,000 immediate assistance 
nga kon sumahon naglab- 
ot sa P162.5 milyones. Apang 
base sa nakuha nga impor- 
masyon sang Apolinario Gat- 
maitan Command, madamu 
sang wala nakabaton sang ila 
kwarta nga dapat para sa ila 
bilang mga surrenderee kag 
kon may ara gid man halos 
sensilyo lang ang ila nabaton. 

Ang dugang nga pag-abot 
sang 14th Civil Military Ope- 
rations battalion sa Negros 


sx Paghinakas 


X#NPAS I 


nga para kuno sa kauswagan 
kag kalinong paagi sa Retoo- 
led Community Support Prog- 
ram(RCSP) kag 3rd Division 
Reconnaissance Command 
(DRC) nga kuno mga elite nga 
tropa “kontra-insurhensya” 
sang 3rd Infantry Division sang 
Philippine Army magadugang 
lang sa kakugmat sang pu- 
muluyo bunga sa pagsingki 
sa paglapas sang tawhanon 
nga kinamatarung bangud 
ang isla sang Negros isa giha- 
pon sa mga prayoridad nga 
rehiyon sang AFP/PNP sa to- 
do gyera kontrarebolusyonar- 
yong pwersa sa idalum sang 
Oplan Kapanatagan. Ang wa- 
lay kabulusgan kag kadaluk 
sang nagahari nga sahi sang 
dalagku nga komprador bur- 
gesya kag agalon mayduta 
sa pagkontrol sa ekonomiya 
sa Negros ilabi na sa industri- 
ya sa kalamay ang nagpa- 
singki sa brutal nga de facto 
martial law sa Isla. 

Sa baylo sa mas madasig 
kag napanahon nga pagsa- 
bat sa nagluntad nga prob- 
lema sa pangpublikong ikaa- 
yong panglawas dala sang 


COVID-19, ginpakita ni Duterte 
ang iya pagka-inutil kag pag- 
ka-utok pulbura sa pagpili sa 
isa ka militarista nga tikang. 
Gingamit sang rehimen nga 
panghinabon ang COVID-19 
para sa daku nga kurapsyon 
kag ipiton ukon pwersahon 
ang mga LGUs kag pumuluyo 
sang AFP/PNP nga magpaida- 
lum sa pasistang diktadurya 
ni Duterte. Ang nagalala nga 
krisis sang nagahari nga sis- 
tema nga nagtuga sa dugang 
kapigaduhon, pagmahal sa 
presyo sang nagapanguna 
nga balaklon, manubo nga 
sweldo sang mga mamumu- 
gon kag iban nga porma sang 
pagpamigos kag paghimulos 
sa mga pumuluyo kag ang 
ginbun-4ag sini nga traidor, tu- 
ta, tiraniko, berdugo, kawatan 
kag matiplangon nga rehi- 
men Duterte nagtulod sa ma- 
lapad nga masa sang pumu- 
luyo sa Negros nga maglunsar 
sang inaway banwa paagi sa 
armadong paghimakas kag 
mga nagkalain-lain nga por- 
ma sa pagbato agud pasla- 
won ang paghari ni Duterte 
kag palayason siya sa poder. 

Sa amo nga kahimtangan pa- 
dayon nga nag-abanse ang 
rebolusyonaryo nga kahubla- 
gan sa rehiyon kadungan sa 
bilog nga pungsod paagi sa 
pangmalawigon nga inaway 
banwa. 

Sa isla sang Negros, may ara 
lima ka larangan gerilya halin 
sa Norte pakadto sa Sur. Halin 
Enero 2019 pakadto sa Pebre- 
ro 2020, nakalunsar ang NPA 
sang 27 ka aksyon militar sa 
diin nakaagum ang kaaway 
sang 186 nga kaswalidad, 111 
sini killed-in-action, kag naka- 
kuha sang 29 ka armas. Ang 
aktibong depensa sang isa ka 
yunit sang Armando Suma- 
yang, Jr. Command nga nag- 
paslaw sa atake sang tropa 
sang 15th IB sa Camalanda- 
an, Cauayan sadtong Enero 21, 
2020 kag ang pinakaulihi nga 
ginlunsar nga ambush sang 
isa ka yunit sang Leonardo Pa- 
naligan Command kontra sa 
pwersa sang tropa sang 94th 
IB nga naka-opcon sa 62nd 
IB sa Sitio Compound, Bara- 
ngay Luz sa Guihulngan City 
sadtong Marso 3, 2020 nag- 
pamatuod sa pag-uyat sang 
inisyatiba sang NPA sa inaway 
gerilya sa isla sang Negros. Pi- 
lit nga ginahinabunan sang 
Kumander sang 303rd Briga- 
de ang ila kapyerdihan paagi 
sa pagbinutig kag pagpalap- 
ta sang fake news kag intriga 
sa media. 

Magluwas sa pagtuon sa 
pakig-away paagi sa aktwal 
nga eksperyensya sa inaway 
gerilya, ang NPA nagapalig- 
on sa iya kaugalingon pinaa- 
gi sa pagpataas sang pulitikal 
nga kamuklatan sa iya mga 
hangaway, pagpahugot sa 
pag-uyat sa pangmilitar nga 
disiplina kag sa paglunsar 
sang mga politiko-militar nga 
mga paghanas. Ang arma- 
dong paghimakas integrado 
nga ginapatuman ang repor- 
ma sa duta (minimum kag 
maksimum) sandig sa nalab- 
ot nga kusog sa tagsa ka lu- 
gar kag pagtukod sang mga 
organo sang gahum politika 

kag masang organisasyon sa 
kaumhan. Ini nga mga kada- 
lag-an naangkon bangud sa 
husto nga linya kag absoluto 
nga pagpamuno sang Par- 
tido sa NPA kag sang hugot 
nga angot sang malapad nga 
masa sang pumuluyo. Paagi 
sa pagpakigbahin kag pagsu- 
porta sa malapad nga masa 
sang pumuluyo nangin triple 
ang naangkon nga kabasku- 
gan sang Hukbo sang pumu- 
luyo kon ikompara sa nagli- 
gad nga mga dekada. 

Ang CPP, NPA, National De- 
mocratic Front kag rebolusyo- 
naryo nga gobyerno sang pu- 
muluyo nagpakig-away para 
sa makatarunganon nga re- 
bolusyonaryo nga kawsa, nga 
amu ang pungsodnon kag 
katilingbanon nga kahilwayan 
sang pumuluyo halin sa ma- 
piguson kag mahimuslanon 
nga mga dalagku nga im- 
peryalistang pungsod kag sa 
lokal nga reaksyonaryo nga 
sahi. Samtang ang Pilipinas 
nagpabilin nga ginadomi- 
nahan sang imperyalismong 
US sa patag sang ekonomi- 


ya, politika, kultura kag mili- 
tar, padayon ini ginahangkat 
sang imperyalismong Tsina. 

Kompyansado ang rebolu- 
syonaryo nga kahublagan nga 
maga-angkon sang mga ka- 
dalag-an sa sining bag-ong 
dekada. Ang nagapanguna 
nga katungdanan sang Huk- 
bo sang pumuluyo subong 
ang pag-atubang sang atake 
sang kaaway sa idalum sang 
de facto martial law sa bilog 
pungsod kag pagrumpag sa 
tiraniya kag pasismo ni Duter- 
te. 

Dapat pasingkion kag ma- 
lapnagon nga ilunsar ang 
mga sandigan nga taktikal 
nga opensiba para sa pag- 
pundar sang  kaugalingon 
nga kusog kag pagpahuyang 
sa armadong pwersa sang 
reaksyunaryong estado. Mag- 
hakot sang madamuan nga 
armas halin sa arsenal sang 
kaaway nga mangin dugang 
nga armas para sa dugang 
nga mga platun kag mga yu- 
nit sang Hukbo. Lutuson ang 
kaaway kag hatagan prayori- 
dad ang pagsilot sa mga tro- 

pa sang mersenaryo nga AFP/ 
PNP sa ila nga madinuguon 
nga kamot nga nagpatuman 
sang Oplan Sauron 1 kag 2 kag 
iban nga ala-Sauron nga tipo 
sang operasyon nga nagbik- 
tima sang madamu nga mga 
mangunguma,”. mamumu- 
gon, imol nga taga-syudad, 
propesyunal,  taong-simba- 
han kag sa mga LGU nga na- 
ga simpatiya sa paghimakas 
sang pumuluyo. Ubos kusog 
nga maghimakas ang pumo- 
luyo nga pamatukan kag pas- 
lawon ang implementasyon 
sang EO 70 kag MO 32 sa isla 
sang Negros, Samar kag Bikol. 

Isahon ang kolektibo nga ku- 
sog sang pumuluyo kag sang 
NPA kag tanan nga rebolu- 
syonaryo nga organisasyong 
masa kag mga natukod nga 
organo sa gahum pangpuli- 
tika agud pahulagon sa pag- 
bulig nga mapangibabawan 
ang  COVID-19. Pahulagon 
ang malapad nga pumulu- 
yong Pilipino para sa pagduso 
sa rehimen Duterte nga liwat 
magbalik sa pormal nga ne- 
gosasyon sa kalinong, agud 

talakayon ang makatarunga- 
non nga demanda sang pu- 
muluyong Pilipino. 

Mangin mabinantayon sa 
matiplangon nga deklarasyon 
ni Duterte nga ceasefire ba- 
tok sa NPA, nga ang katuyuan 
amu ang paghinabon sang 
iya kurapsyon kag kapasla- 
wan sa pag-atubang sa ka- 
talagman sang COVID-19 kag 
iban pa nga krimen batok sa 
pumuluyo. 

Dapat mangin matutom 
ang mga maisog nga Pulang 
kumander kag hangaway sa 

pagtuon sa pagpataas sang 
ikasarang sa taktika kag tekni- 
ka sa pagpakig-away. Pada- 
muon ang katapuan sang NPA 
kag pabaskugon ang Huk- 
bo sang pumuluyo paagi sa 
pagpabwelo sa agraryong re- 
bolusyon, pagpalig-on sa ba- 
seng masa kag pagpakusog 
kag pagpadamu sang mga 
katapuan sang likom nga or- 
ganisasyon masa bilang hali- 
gi sang aton ginapundar nga 
demokratiko nga organo sang 
gahum politika. Magbukas sa 
mga makig-abyanon, maki- 

pumuluyo kag mapinalang- 
gaon sa matuod nga kalinong 
nga yara sa hanay sang AFP/ 
PNP, reaksyunaryo nga gob- 
yerno, agalon may duta, mga 
negosyante kag iban pa nga 
nasanagan, kasubong man 
halin sa mahuyang nga bahin 
sang nagahari nga sahi agud 
mas iligwin si Duterte kag iya 
hubon. Pataason ang halin- 
tang sang inaway banwa ha- 
lin sa istratehiko nga depensi- 
ba pakadto sa istratehiko nga 
pagkapatas tubtob sa kada- 
lag-an. 


Mabuhay ang ika 51 nga anibersaryo sang NPA! 


Isulong ang pagpakig-away sa pasismo kag tiraniya 
sang rehimen US-Duterte! 


Mangahas nga magsulong, mangahas nga magdaug! 


HP 


